Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 1 Pv 445/12/2202	Galanta, 16.8.2012
EEČ : 2-17-202-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Galanta
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako otec syna XXXXX, narodeného 14. 07. 1994, bytom u matky XXXXX, XXXXX prechodne bytom XXXXX, hoci mu zo Zákona o rodine vyplýva povinnosť vyživovať svojho syna, k čomu bol zaviazaný rozsudkom Okresného súdu v XXXXX vydanom v konaní pod číslom XXXXX zo dňa 13. 03. 2007, ktorý nadobudol právoplatnosť dňa 29. 03. 2007, prispievať na výživu syna sumou 99,58 Eur mesačne, ktoré výživné je splatné vždy do 15-teho dňa toho ktorého mesiaca vopred k rukám matky, si túto vyživovaciu povinnosť nesplnil vôbec v období od mesiaca február 2012 do mesiaca jún 2012 vrátane všade tam, kde sa zdržiaval, čím mu vznikol dlh na výživnom vo výške 497,90 Eur,
           
lebo zanikla trestnosť činu
Odôvodnenie:
      Uznesením povereného príslušníka Okresného riaditeľstva PZ XXXXX, Obvodné oddelenie PZ XXXXX ČVS:ORP-XXXXX zo dňa 19.06.2012 bolo podľa      § 206  odsek 1 Trestného poriadku vznesené obvinenie XXXXX za prečin zanedbania povinnej výživy  podľa § 207 ods. 1  Trestného zákona na tom skutkovom základe ako je uvedené vo výrokovej časti tohto uznesenia. Obvinenie bolo vznesené na základe trestného oznámenia poškodenej XXXXX,  rozsudku Okresného súdu XXXXX sp. zn. XXXXX zo dňa 13.03.2007, právoplatný 29. 3. 2007, potvrdenia o návšteve školy, rodného listu a ďalších zadovážených listinných dôkazov.
	         
         Počas skráteného vyšetrovania, z výsluchu poškodenej XXXXX dňa 24.07.2012 vyplýva, že 17.07.2012 jej prostredníctvom poštovej poukážky XXXXX uhradil dlh na výživnom vo výške 500,- Eur. Zároveň potvrdila i prevzatie sumy dlhovaného výživného vo výške 100,- Eur, čím považuje dlžné výživné za uhradené v plnej výške, a to vrátane mesiaca júl 2012. Fotokópie poštovej poukážky i príjmového pokladničného dokladu sú súčasťou vyšetrovacieho spisu. 

         Podľa ustanovenia § 86 písm. a) Trestného zákona /účinnej ľútosti/,  trestnosť zanedbania povinnej výživy (§ 207) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

          Bolo preukázané, že výživné za dlhované obdobie od mesiaca február 2012  do mesiaca júl 2012  vo výške 600,- Eur bolo zaplatené.
	
            Z výsluchu poškodenej XXXXX z 24.07.2012 vyplýva, že jej syn počas neplnenia vyživovacej povinnosti zo strany obvineného XXXXX netrpel hmotnou núdzou.  

	 Pretože trestnosť činu s poukazom na ustanovenie § 86 písm. a) Trestného zákona o účinnej ľútosti  zanikla, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Lívia Poluchová
prokurátorka